
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: ПСОВ на гр. Монтана с оператор „В и К”  ЕООД, гр. Монтана, общ. Монтана
Дата на извършване на проверката: 30.11.2016 г.

Място на извършване на проверката: гр. Монтана, местността „Тировете“ 
Проверени компоненти и фактори на околната среда:

· Отпадъци 
· Почви 
· Води
· Опасни химични вещества и смеси
Цели на проверката:
Извършване на извънредна комплексна проверка по фактори и компоненти на околната среда за изпълнение изискванията на:

· Закона за водите (ЗВ) и Разрешително за ползване на воден обект за заустване на отпадъчни води в повърхностни водни обекти, издадено от БДДР-Плевен;
· Закон за почвите (ЗП);
· Наредба за реда и начина за оползотворяване на утайки от пречистването на отпадъчни води чрез употребата им в земеделието (Наредба за утайките);
· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) № 1907/2006 (REACH) и Регламент (ЕО) №1272/2008 (CLP) ;

· Наредба за реда и начина за съхранение на опасни химични вещества и смеси;
· Закон за управление на отпадъците (ЗУО) и условията в регистрационен документ за третиране на отпадъци, издаден от директора на РИОСВ - Монтана;
· Наредба №1 за реда и образците, по които се представя информация за дейностите по отпадъците, както и реда за водене на публични регистри (Наредба №1 отчетност);

· Наредба за изискванията за третиране и транспортиране на производствени и на опасни отпадъци. 
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-298/25.11.2016 г. на директора на РИОСВ – Монтана за извършване на комплексна проверка на място на обект: ПСОВ на гр. Монтана, с оператор „В и К” ЕООД, гр. Монтана, общ. Монтана.
На 30.11.2016 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2016 г. и Заповед № РД-267/24.10.2016 г. на директора на РИОСВ – Монтана се извърши проверка на обекта и беше съставен Констативен протокол № КПКД-69/30.11.2016 г. 
Проверени са:
· Механично стъпало

· Биологично стъпало/биобасеини

· Утаители

· Уплътнители

· Аеробен стабилизатор

· Инсталация за дефосфатизация

· Обезводняване на утайка/центрофугиране

· Компресорна и помпена станция 
· Документи и данни, свързани със законовите и подзаконови нормативни актове по околна среда

Констативна част:
Основна дейност на обекта е се пречиства смесен поток битово-фекални и производствени отпадъчни и дъждовни води от канализационната система на гр. Монтана.
1. Фактор „Отпадъци”
За обекта има издаден безсрочен Регистрационен документ, издаден от РИОСВ – Монтана за дейност по предварителна обработка на утайка от пречистване на отпадъчните води в ГПСОВ – Монтана. Предварителната обработка на утайката получена от пречистване на отпадъчните води, се извършва в инсталация, посочена в Регистрационния документ. Съхраняването на отпадъците при мястото на образуване се извършва разделно по видове на обособени и обозначени с кода и вида на отпадъка места. Генерираните отпадъци се транспортират ежедневно до РДНО- Монтана въз основа на договор.  Отпадъците се предават за обезвреждане на РДНО – Монтана. Води се необходимата отчетност на количествата образувани, оползотворени и предадени отпадъци в заверени от РИОСВ – Монтана отчетни книги за отпадъци.  

2. Компонент „Води“   
За КС на Монтана на „ВиК“ ООД, гр. Монтата е издадено от БДДР – Плевен актуалноа разрешително за ползване на воден обект за заустване на пречистени в ПСОВ смесен поток отпадъчни води от в р. Огоста. Съгласно Условия „Специфични изксвания ...“ от разрешителното оператора осъществяа собствен мониторинг на отпадъчните води, пробовземането и анализите на водните проби се извършват от акредитирана лаборатория към „ВиК“ ЕОООД, гр. Плевен, като същите се представят в РИОСВ – Монтаан в периодичността, определена в разрешителното. Резултатите от изпитванията, отразени в протоколите, по показателите от разрешителното, не се превишават индивидуалните емисионни ограничения. Пунктът за собствен мониторинг е с осигурен безопасен и постоянен достъп до него. Представен е в срок доклада за изпълнение на условията в разрешителното за 2015 г. с писмо вх. №1388/30.03.2016 г. на РИОСВ – Монтана. Съоръженията на ПСОВ – Монтана работят в нормален технологичен режим като всички измервателни устройства са в изправност. Целостта на пломбата на вход ПСОВ, поставена от РИОСВ – Монтана не е нарушена.
3. Компонент „Почви“ 

Образуваните утайки се предават за обазвреждане на РДНО – Монтана. През 2016 г. е извършено изпитване на утайките от акредитирана лаборатория. Резултатите от изпитването не превишават пределно-допустимитеконцентрации, съгласно Приложение 2 от Наредба за реда и начина за оползотворяване на утайки от пречистването на отпадъчни води чрез употребата им в земеделието (Наредба за утайките). Към момента на проверката не се използват утайки за оползотворяване в земеделието.
4. Фактор „Опасни химични вещества и смеси”

По приложение на ЗЗВВХВС и съгласно Регламент ЕО № 1907/2006 REACH дружеството е потребител на химични вещества и смеси. За обработка на течната утайка и дефосфатизация на отпадъчни води се използват химични вещества, за които са представени актуални ИЛБ. Веществата се съхраняват в оригинални фабрични опаковки.

В РИОСВ – Монтана е представен инвентаризационен списък на използваните през 2015г. химични вещества и смеси.
Заключение:
При извършената проверка не са констатирани нарушения и несъответствия с екологичнто законодателство.
От извършената проверката няма дадени предписания.
Приоритети за последваща контролна дейност:

· Законосъобразно управление на отпадъците – контрол по изпълнение на задълженията на оператора, вменени му в ЗУО и РД.
· Законосъобразно управление на водите.
· Спазване изискванията на ЗЗВВХВС и Регламент (ЕО) № 1907/2006 (REACH).

